title: Vykonávacie nariadenie Komisie (EÚ) 2018/1580 z 19. októbra 2018, ktorým sa mení vykonávacie nariadenie (EÚ) 2015/2197, ktorým sa stanovujú vykonávacie technické predpisy, pokiaľ ide o úzko korelované meny v súlade s nariadením Európskeho parlamentu a Rady (EÚ) č. 575/2013 (Text s významom pre EHP)

text:
                  22.10.2018

                  SK

                  Úradný vestník Európskej únie

                  L 263/53

         VYKONÁVACIE NARIADENIE KOMISIE (EÚ) 2018/1580
         z 19. októbra 2018,
         ktorým sa mení vykonávacie nariadenie (EÚ) 2015/2197, ktorým sa stanovujú vykonávacie technické predpisy, pokiaľ ide o úzko korelované meny v súlade s nariadením Európskeho parlamentu a Rady (EÚ) č. 575/2013
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 575/2013 z 26. júna 2013 o prudenciálnych požiadavkách na úverové inštitúcie a investičné spoločnosti a o zmene nariadenia (EÚ) č. 648/2012 (1), a najmä na jeho článok 354 ods. 3,
         keďže:

                     (1)

                     S cieľom zabezpečiť, aby menové páry uvedené v prílohe k vykonávaciemu nariadeniu Komisie (EÚ) 2015/2197 (2) aj naďalej vyjadrovali skutočnú koreláciu medzi príslušnými menami, treba aktualizovať zoznam úzko korelovaných mien.

                     (2)

                     Ako konečný dátum na účely výpočtu trojročných a päťročných radov údajov potrebných na posúdenie menových párov v súlade s nariadením (EÚ) č. 575/2013 sa v zozname uvádza 31. marec 2017.

                     (3)

                     Toto nariadenie vychádza z návrhu vykonávacích technických predpisov, ktoré Komisii predložil Európsky orgán pre bankovníctvo (EBA).

                     (4)

                     Vzhľadom na to, že potrebné zmeny vo vykonávacom nariadení (EÚ) 2015/2197 nepredstavujú významné zmeny podstatných aspektov, EBA v súlade s článkom 15 ods. 1 druhým pododsekom nariadenia (EÚ) č. 1093/2010 (3) nevykonal otvorené verejné konzultácie, keďže by to podľa neho nebolo primerané rozsahu a dosahu príslušného návrhu vykonávacích technických predpisov.

                     (5)

                     Vykonávacie nariadenie (EÚ) 2015/2197 by sa preto malo zodpovedajúcim spôsobom zmeniť,

               PRIJALA TOTO NARIADENIE:

            Článok 1
            Predmet úpravy
            Príloha k vykonávaciemu nariadeniu (EÚ) 2015/2197 sa nahrádza textom uvedeným v prílohe k tomuto nariadeniu.

            Článok 2
            Nadobudnutie účinnosti
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 19. októbra 2018

                  Za Komisiu

                  predseda

               Jean-Claude JUNCKER

            (1)  Ú. v. EÚ L 176, 27.6.2013, s. 1.

            (2)  Vykonávacie nariadenie Komisie (EÚ) 2015/2197 z 27. novembra 2015, ktorým sa stanovujú vykonávacie technické predpisy, pokiaľ ide o úzko korelované meny v súlade s nariadením Európskeho parlamentu a Rady (EÚ) č. 575/2013 (Ú. v. EÚ L 313, 28.11.2015, s. 30).

            (3)  Nariadenie Európskeho parlamentu a Rady (EÚ) č. 1093/2010 z 24. novembra 2010, ktorým sa zriaďuje Európsky orgán dohľadu (Európsky orgán pre bankovníctvo) a ktorým sa mení a dopĺňa rozhodnutie č. 716/2009/ES a zrušuje rozhodnutie Komisie 2009/78/ES (Ú. v. EÚ L 331, 15.12.2010, s. 12).

            PRÍLOHA
            Zoznam úzko korelovaných mien

               Časť 1 – Zoznam úzko korelovaných mien voči euru (EUR)

            albánsky lek (ALL), bosniansko-hercegovinská marka (BAM), bulharský lev (BGN), česká koruna (CZK), chorvátska kuna (HRK), maďarský forint (HUF), marocký dirham (MAD), rumunský lei (RON), srbský dinár (RSD)

               Časť 2 – Zoznam úzko korelovaných mien voči dirhamu SAE (AED)

            čínsky jüan (CNY), hongkonský dolár (HKD), libanonská libra (LBP), macauská pataca (MOP), filipínske peso (PHP), singapurský dolár (SGD), thajský baht (THB), taiwanský dolár (TWD), americký dolár (USD)

               Časť 3 – Zoznam úzko korelovaných mien voči albánskemu leku (ALL)

            bosniansko-hercegovinská marka (BAM), bulharský lev (BGN), česká koruna (CZK), dánska koruna (DKK), chorvátska kuna (HRK), marocký dirham (MAD), rumunský lei (RON), srbský dinár (RSD), euro (EUR)

               Časť 4 – Zoznam úzko korelovaných mien voči bosniansko-hercegovinskej marke (BAM)

            albánsky lek (ALL), bulharský lev (BGN), česká koruna (CZK), dánska koruna (DKK), chorvátska kuna (HRK), maďarský forint (HUF), marocký dirham (MAD), rumunský lei (RON), srbský dinár (RSD), euro (EUR)

               Časť 5 – Zoznam úzko korelovaných mien voči bulharskému levu (BGN)

            albánsky lek (ALL), bosniansko-hercegovinská marka (BAM), česká koruna (CZK), dánska koruna (DKK), chorvátska kuna (HRK), maďarský forint (HUF), marocký dirham (MAD), rumunský lei (RON), srbský dinár (RSD), euro (EUR)

               Časť 6 – Zoznam úzko korelovaných mien voči čínskemu jüanu (CNY)

            dirham SAE (AED), hongkonský dolár (HKD), libanonská libra (LBP), macauská pataca (MOP), filipínske peso (PHP), singapurský dolár (SGD), thajský baht (THB), taiwanský dolár (TWD), americký dolár (USD)

               Časť 7 – Zoznam úzko korelovaných mien voči českej korune (CZK)

            albánsky lek (ALL), bosniansko-hercegovinská marka (BAM), bulharský lev (BGN), dánska koruna (DKK), chorvátska kuna (HRK), marocký dirham (MAD), macedónsky denár (MKD), rumunský lei (RON), srbský dinár (RSD), euro (EUR)

               Časť 8 – Zoznam úzko korelovaných mien voči dánskej korune (DKK)

            albánsky lek (ALL), bosniansko-hercegovinská marka (BAM), bulharský lev (BGN), česká koruna (CZK), chorvátska kuna (HRK), maďarský forint (HUF), marocký dirham (MAD), rumunský lei (RON), srbský dinár (RSD)

               Časť 9 – Zoznam úzko korelovaných mien voči hongkonskému doláru (HKD)

            dirham SAE (AED), čínsky jüan (CNY), libanonská libra (LBP), macauská pataca (MOP), filipínske peso (PHP), singapurský dolár (SGD), thajský baht (THB), taiwanský dolár (TWD), americký dolár (USD)

               Časť 10 – Zoznam úzko korelovaných mien voči chorvátskej kune (HRK)

            albánsky lek (ALL), bosniansko-hercegovinská marka (BAM), bulharský lev (BGN), česká koruna (CZK), dánska koruna (DKK), maďarský forint (HUF), marocký dirham (MAD), rumunský lei (RON), srbský dinár (RSD), euro (EUR)

               Časť 11 – Zoznam úzko korelovaných mien voči maďarskému forintu (HUF)

            bosniansko-hercegovinská marka (BAM), bulharský lev (BGN), dánska koruna (DKK), chorvátska kuna (HRK), marocký dirham (MAD), poľský zlotý (PLN), rumunský lei (RON), srbský dinár (RSD), euro (EUR)

               Časť 12 – Zoznam úzko korelovaných mien voči novému izraelskému šekelu (ILS)

            marocký dirham (MAD), thajský baht (THB)

               Časť 13 – Zoznam úzko korelovaných mien voči indickej rupii (INR)

            thajský baht (THB)

               Časť 14 – Zoznam úzko korelovaných mien voči juhokórejskému wonu (KRW)

            singapurský dolár (SGD)

               Časť 15 – Zoznam úzko korelovaných mien voči libanonskej libre (LBP)

            dirham SAE (AED), čínsky jüan (CNY), hongkonský dolár (HKD), macauská pataca (MOP), filipínske peso (PHP), singapurský dolár (SGD), thajský baht (THB), taiwanský dolár (TWD), americký dolár (USD)

               Časť 16 – Zoznam úzko korelovaných mien voči marockému dirhamu (MAD)

            albánsky lek (ALL), bosniansko-hercegovinská marka (BAM), bulharský lev (BGN), česká koruna (CZK), dánska koruna (DKK), chorvátska kuna (HRK), maďarský forint (HUF), nový izraelský šekel (ILS), rumunský lei (RON), srbský dinár (RSD), singapurský dolár (SGD), euro (EUR)

               Časť 17 – Zoznam úzko korelovaných mien voči macedónskemu denáru (MKD)

            česká koruna (CZK)

               Časť 18 – Zoznam úzko korelovaných mien voči macauskej pataci (MOP)

            dirham SAE (AED), čínsky jüan (CNY), hongkonský dolár (HKD), libanonská libra (LBP), filipínske peso (PHP), singapurský dolár (SGD), thajský baht (THB), taiwanský dolár (TWD), americký dolár (USD)

               Časť 19 – Zoznam úzko korelovaných mien voči filipínskemu pesu (PHP)

            dirham SAE (AED), čínsky jüan (CNY), hongkonský dolár (HKD), libanonská libra (LBP), macauská pataca (MOP), singapurský dolár (SGD), thajský baht (THB), taiwanský dolár (TWD), americký dolár (USD)

               Časť 20 – Zoznam úzko korelovaných mien voči poľskému zlotému (PLN)

            maďarský forint (HUF)

               Časť 21 – Zoznam úzko korelovaných mien voči rumunskému lei (RON)

            albánsky lek (ALL), bosniansko-hercegovinská marka (BAM), bulharský lev (BGN), česká koruna (CZK), dánska koruna (DKK), chorvátska kuna (HRK), maďarský forint (HUF), marocký dirham (MAD), srbský dinár (RSD), euro (EUR)

               Časť 22 – Zoznam úzko korelovaných mien voči srbskému dináru (RSD)

            albánsky lek (ALL), bosniansko-hercegovinská marka (BAM), bulharský lev (BGN), česká koruna (CZK), dánska koruna (DKK), chorvátska kuna (HRK), maďarský forint (HUF), marocký dirham (MAD), rumunský lei (RON), euro (EUR)

               Časť 23 – Zoznam úzko korelovaných mien voči singapurskému doláru (SGD)

            dirham SAE (AED), čínsky jüan (CNY), hongkonský dolár (HKD), juhokórejský won (KRW), libanonská libra (LBP), marocký dirham (MAD), macauská pataca (MOP), filipínske peso (PHP), thajský baht (THB), taiwanský dolár (TWD), americký dolár (USD)

               Časť 24 – Zoznam úzko korelovaných mien voči thajskému bahtu (THB)

            dirham SAE (AED), čínsky jüan (CNY), hongkonský dolár (HKD), izraelský nový šekel (ILS), indická rupia (INR), libanonská libra (LBP), macauská pataca (MOP), filipínske peso (PHP), singapurský dolár (SGD), taiwanský dolár (TWD), americký dolár (USD)

               Časť 25 – Zoznam úzko korelovaných mien voči taiwanskému doláru (TWD)

            dirham SAE (AED), čínsky jüan (CNY), hongkonský dolár (HKD), libanonská libra (LBP), macauská pataca (MOP), filipínske peso (PHP), singapurský dolár (SGD), thajský baht (THB), americký dolár (USD)

               Časť 26 – Zoznam úzko korelovaných mien voči americkému doláru (USD)

            dirham SAE (AED), čínsky jüan (CNY), hongkonský dolár (HKD), libanonská libra (LBP), macauská pataca (MOP), filipínske peso (PHP), singapurský dolár (SGD), thajský baht (THB), taiwanský dolár (TWD)


title: Vykonávacie nariadenie Komisie (EÚ) 2018/1980 z 13. decembra 2018, ktorým sa mení vykonávacie nariadenie (EÚ) 2017/2325, pokiaľ ide o podmienky povolenia prípravkov s obsahom kvapalných lecitínov, hydrolyzovaných lecitínov a odtučnených lecitínov ako kŕmnych doplnkových látok pre všetky druhy zvierat (Text s významom pre EHP)

text:
                  14.12.2018

                  SK

                  Úradný vestník Európskej únie

                  L 317/12

         VYKONÁVACIE NARIADENIE KOMISIE (EÚ) 2018/1980
         z 13. decembra 2018,
         ktorým sa mení vykonávacie nariadenie (EÚ) 2017/2325, pokiaľ ide o podmienky povolenia prípravkov s obsahom kvapalných lecitínov, hydrolyzovaných lecitínov a odtučnených lecitínov ako kŕmnych doplnkových látok pre všetky druhy zvierat
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 13 ods. 3,
         keďže:

                     (1)

                     V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení.

                     (2)

                     Používanie prípravkov s obsahom kvapalných lecitínov, hydrolyzovaných lecitínov a odtučnených lecitínov ako kŕmnych doplnkových látok pre všetky druhy zvierat bolo povolené vykonávacím nariadením Komisie (EÚ) 2017/2325 (2).

                     (3)

                     V súlade s článkom 13 ods. 3 nariadenia (ES) č. 1831/2003 žiadateľ navrhol zmenu podmienok povolenia týchto prípravkov predložením žiadosti o zosúladenie špecifikácií lecitínov ako kŕmnych doplnkových látok so špecifikáciami stanovenými pre lecitíny, ak sa používajú ako prídavné látky v potravinách, a o rozšírenie povolenia na používanie repky olejnej ako dodatočného zdroja hydrolyzovaných lecitínov a odtučnených lecitínov. K žiadosti boli priložené relevantné podporné údaje. Komisia túto žiadosť postúpila Európskemu úradu pre bezpečnosť potravín (ďalej len „úrad“).

                     (4)

                     Úrad vo svojom stanovisku z 12. júna 2018 (3) dospel k záveru, že všetky lecitíny rôzneho rastlinného pôvodu a ich formy používané ako kŕmna doplnková látka spĺňajú špecifikácie stanovené na použitie lecitínov ako prídavných látok v potravinách a že použitie repky olejnej ako dodatočného zdroja lecitínov nemení predchádzajúce závery, že lecitíny nemajú nepriaznivé účinky na zdravie zvierat, zdravie ľudí ani na životné prostredie a že sú účinné ako emulgátor. Úrad nepovažuje za potrebné stanoviť osobitné požiadavky na monitorovanie po umiestnení na trh. Zároveň overil správu o metóde analýzy kŕmnej doplnkovej látky v krmive predloženú referenčným laboratóriom zriadeným nariadením (ES) č. 1831/2003.

                     (5)

                     Z posúdenia navrhovaných zmien povolenia vyplýva, že podmienky povolenia stanovené v článku 5 nariadenia (ES) č. 1831/2003, sú splnené.

                     (6)

                     Vykonávacie nariadenie (EÚ) 2017/2325 by sa preto malo zodpovedajúcim spôsobom zmeniť.

                     (7)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Príloha I k vykonávaciemu nariadeniu (EÚ) 2017/2325 sa nahrádza prílohou k tomuto nariadeniu.

            Článok 2
            Prechodné opatrenia

               1.   Doplnkové látky 1c322i, 1c322ii a 1c322iii a premixy obsahujúce tieto doplnkové látky, ktoré boli v súlade s pravidlami uplatniteľnými pred 2. júlom 2019 vyrobené a označené pred 2. januárom 2019, možno naďalej uvádzať na trh a používať až do vyčerpania existujúcich zásob.

               2.   Kŕmne zmesi a kŕmne suroviny obsahujúce doplnkové látky špecifikované v prílohe I, ktoré boli v súlade s pravidlami uplatniteľnými pred 2. januárom 2020 vyrobené a označené pred 2. januárom 2019, možno naďalej uvádzať na trh a používať až do vyčerpania existujúcich zásob, ak sú pre zvieratá určené na produkciu potravín.

               3.   Kŕmne zmesi a kŕmne suroviny obsahujúce doplnkové látky špecifikované v prílohe I, ktoré boli v súlade s pravidlami uplatniteľnými pred 2. januárom 2021 vyrobené a označené pred 2. januárom 2019, možno naďalej uvádzať na trh a používať až do vyčerpania existujúcich zásob, ak sú pre zvieratá, ktoré nie sú určené na produkciu potravín.

            Článok 3
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 13. decembra 2018

                  Za Komisiu

                  predseda

               Jean-Claude JUNCKER

            (1)  Ú. v. EÚ L 268, 18.10.2003, s. 29.

            (2)  Vykonávacie nariadenie Komisie (EÚ) 2017/2325 zo 14. decembra 2017 o povolení prípravkov s obsahom kvapalných lecitínov, hydrolyzovaných lecitínov a odtučnených lecitínov ako kŕmnych doplnkových látok pre všetky druhy zvierat a o zmene vykonávacieho nariadenia (EÚ) 2017/1007 (Ú. v. EÚ L 333, 15.12.2017, s. 17).

            (3)  Vestník EFSA (EFSA Journal) (2018) 16(6):5334.

            PRÍLOHA

                     „PRÍLOHA I

                                 Identifikačné číslo doplnkovej látky

                                 Názov/meno držiteľa povolenia

                                 Doplnková látka

                                 Zloženie, chemický vzorec, opis, analytická metóda

                                 Druh alebo kategória zvierat

                                 Maximálny vek

                                 Minimálny obsah

                                 Maximálny obsah

                                 Iné ustanovenia

                                 Koniec platnosti povolenia

                                 v mg lecitínov/kg kompletného krmiva s obsahom vlhkosti 12 %

                                    Kategória technologických doplnkových látok. Funkčná skupina: emulgátory

                                 1c322i

                                 —

                                 lecitíny

                                    Zloženie doplnkovej látky

                                 Prípravky s obsahom:

                                             —

                                             lecitínov a hydrolyzovaných lecitínov v kvapalnom (plastickom až tekutom) stave;

                                             —

                                             odtučnených lecitínov a odtučnených hydrolyzovaných lecitínov v tuhom stave.

                                    Charakteristika účinnej látky

                                 lecitíny, hydrolyzované lecitíny, odtučnené lecitíny a odtučnené hydrolyzované lecitíny získané zosójových bôbov, slnečnice alebo repky:
                                 č. CAS: 8002-43-5

                                    Kvantitatívna analýza:

                                             —

                                             lecitíny, odtučnené lecitíny: najmenej 60,0 % látok nerozpustných v acetóne;

                                             —

                                             hydrolyzované lecitíny a odtučnené hydrolyzované lecitíny: najmenej 56,0 % látok nerozpustných v acetóne.

                                       Strata sušením: najviac 2 % (105 °C, 1 hodina)
                                 Látky nerozpustné v toluéne: najviac 0,3 %

                                    Číslo kyslosti:

                                             —

                                             Lecitíny, odtučnené lecitíny najviac 35 mg hydroxidu draselného na gram;

                                             —

                                             hydrolyzované lecitíny a odtučnené hydrolyzované lecitíny: najviac 45 mg hydroxidu draselného na gram

                                       Peroxidové číslo: rovné alebo menšie ako 10

                                    Analytická metóda
                                     (1)

                                 Na charakterizáciu doplnkovej látky:
                                 nariadenie Komisie (EÚ) č. 231/2012 (2) a zodpovedajúce testy v monografii JECFA FAO „Lecithin“ (3)
                                     (4),

                                 všetky druhy zvierat

                                 —

                                 —

                                 —

                                 Na označní kŕmnej doplnkovej látky a premixov sa musí uviesť použitá forma(-y):

                                 6. júla 2027

               “

               (1)  Podrobné informácie o analytických metódach sú k dispozícii na tejto adrese referenčného laboratória: https://ec.europa.eu/jrc/en/eurl/feed-additives/evaluation-reports

               (2)  Nariadenie Komisie (EÚ) č. 231/2012 z 9. marca 2012, ktorým sa ustanovujú špecifikácie prídavných látok uvedených v prílohách II a III k nariadeniu Európskeho parlamentu a Rady (ES) č. 1333/2008 (Ú. v. EÚ L 83, 22.3.2012, s. 1).

               (3)  FAO JECFA Combined Compendium of Food Additive Specifications, „Lecithin“, monografia č. 4 (2007), http://www.fao.org/fileadmin/user_upload/jecfa_additives/docs/monograph4/additive-250-m4.pdf.

               (4)  FAO JECFA Combined Compendium for Food Additive Specifications – Analytical methods, test procedures and laboratory solutions used by and referenced in the food additive specifications, zv. 4, http://www.fao.org/docrep/009/a0691e/a0691e00.htm.


title: Vykonávacie nariadenie Komisie (EÚ) 2018/1978 z 10. decembra 2018, ktorým sa schvaľuje podstatná zmena špecifikácie názvu zapísaného do registra chránených označení pôvodu a chránených zemepisných označení [„Cidre de Bretagne“/„Cidre breton“ (CHZO)]

text:
                  14.12.2018

                  SK

                  Úradný vestník Európskej únie

                  L 317/9

         VYKONÁVACIE NARIADENIE KOMISIE (EÚ) 2018/1978
         z 10. decembra 2018,
         ktorým sa schvaľuje podstatná zmena špecifikácie názvu zapísaného do registra chránených označení pôvodu a chránených zemepisných označení [„Cidre de Bretagne“/„Cidre breton“ (CHZO)]
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
         keďže:

                     (1)

                     V súlade s článkom 53 ods. 1 prvým pododsekom nariadenia (EÚ) č. 1151/2012 Komisia preskúmala žiadosť Francúzska o schválenie zmeny špecifikácie chráneného zemepisného označenia „Cidre de Bretagne“/„Cidre breton“ zapísaného do registra na základe nariadenia Komisie (ES) č. 2446/2000 (2).

                     (2)

                     Vzhľadom na to, že nejde o nepodstatnú zmenu v zmysle článku 53 ods. 2 nariadenia (EÚ) č. 1151/2012, Komisia danú žiadosť o zmenu uverejnila v zmysle článku 50 ods. 2 písm. a) uvedeného nariadenia v Úradnom vestníku Európskej únie (3).

                     (3)

                     Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, zmena špecifikácie by sa mala schváliť,

               PRIJALA TOTO NARIADENIE:

            Článok 1
            Zmena špecifikácie uverejnená v Úradnom vestníku Európskej únie týkajúca sa názvu „Cidre de Bretagne“/„Cidre breton“ (CHZO) sa schvaľuje.

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 10. decembra 2018

                  Za Komisiu

                  v mene predsedu

               Phil HOGAN

                  člen Komisie

            (1)  Ú. v. EÚ L 343, 14.12.2012, s. 1.

            (2)  Nariadenie Komisie (ES) č. 2446/2000 zo 6. novembra 2000, ktorým sa dopĺňa príloha k nariadeniu (ES) č. 2400/96 o zápise určitých názvov do Registra chránených označení pôvodu a chránených zemepisných označení uvedených v nariadení Rady (EHS) č. 2081/92 o ochrane zemepisných označení a označení pôvodu poľnohospodárskych výrobkov a potravín (Ú. v. ES L 281, 7.11.2000, s. 2).

            (3)  Ú. v. EÚ C 222, 26.6.2018, s. 20.


title: Vykonávacie nariadenie Komisie (EÚ) 2018/1979 z 13. decembra 2018, ktorým sa stanovuje vážený priemer maximálnych sadzieb za ukončenie volania v mobilnej sieti v celej Únii a zrušuje vykonávacie nariadenie (EÚ) 2017/2311 (Text s významom pre EHP)

text:
                  14.12.2018

                  SK

                  Úradný vestník Európskej únie

                  L 317/10

         VYKONÁVACIE NARIADENIE KOMISIE (EÚ) 2018/1979
         z 13. decembra 2018,
         ktorým sa stanovuje vážený priemer maximálnych sadzieb za ukončenie volania v mobilnej sieti v celej Únii a zrušuje vykonávacie nariadenie (EÚ) 2017/2311
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 531/2012 z 13. júna 2012 o roamingu vo verejných mobilných komunikačných sieťach v rámci Únie (1), a najmä na jeho článok 6e ods. 2,
         keďže:

                     (1)

                     V súlade s nariadením (EÚ) č. 531/2012 by domáci poskytovatelia nemali od 15. júna 2017 v žiadnom členskom štáte účtovať roamingovým zákazníkom žiadne príplatky k domácim maloobchodným cenám za prijaté regulované roamingové volanie, ak sú tieto volania v rámci limitov stanovených podľa politiky primeraného využívania.

                     (2)

                     Nariadením (EÚ) č. 531/2012 sa obmedzujú akékoľvek príplatky za prijímanie regulovaných roamingových volaní do výšky váženého priemeru maximálnych sadzieb za ukončenie volania v mobilnej sieti v celej Únii.

                     (3)

                     Vo vykonávacom nariadení Komisie (EÚ) 2017/2311 (2) sa stanovuje vážený priemer maximálnych sadzieb za ukončenie volania v mobilnej sieti v celej Únii, ktorý sa má uplatňovať v roku 2018 na základe hodnôt údajov z 1. júla 2017.

                     (4)

                     Orgán európskych regulátorov pre elektronické komunikácie poskytol Komisii aktualizované informácie od národných regulačných orgánov členských štátov o maximálnej úrovni sadzieb za ukončenie volania v mobilnej sieti stanovených v súlade s článkami 7 a 16 smernice Európskeho parlamentu a Rady 2002/21/ES (3) a článkom 13 smernice Európskeho parlamentu a Rady 2002/19/ES (4) na každom vnútroštátnom trhu za veľkoobchodné služby ukončenia hlasového volania v jednotlivých mobilných sieťach, ako aj o celkovom počte účastníkov v členských štátoch.

                     (5)

                     Komisia podľa nariadenia (EÚ) č. 531/2012 vypočítala vážený priemer maximálnych sadzieb za ukončenie volania v mobilnej sieti v celej Únii, a to vynásobením maximálnej povolenej sadzby za ukončenie volania v mobilnej sieti v danom členskom štáte celkovým počtom účastníkov v ňom, súčtom daného výsledku za všetky členské štáty a následným vydelením výslednej sumy celkovým počtom účastníkov vo všetkých členských štátoch na základe hodnôt údajov z 1. júla 2018. Pre členské štáty, ktoré nepatria do eurozóny, je príslušným výmenným kurzom priemer za druhý štvrťrok 2018 získaný z databázy Európskej centrálnej banky.

                     (6)

                     Preto je potrebné aktualizovať hodnotu váženého priemeru maximálnych sadzieb za ukončenie volania v mobilnej sieti v celej Únii stanovenú vo vykonávacom nariadení (EÚ) 2017/2311.

                     (7)

                     Vykonávacie nariadenie (EÚ) 2017/2311 by sa preto malo zrušiť.

                     (8)

                     Podľa nariadenia (EÚ) č. 531/2012 má Komisia každoročne preskúmať vážený priemer maximálnych sadzieb za ukončenie volania v mobilnej sieti v celej Únii.

                     (9)

                     Opatrenia stanovené v tomto nariadení sú v súlade so stanoviskom Komunikačného výboru,

               PRIJALA TOTO NARIADENIE:

            Článok 1
            Vážený priemer maximálnych sadzieb za ukončenie volania v mobilnej sieti v celej Únii sa stanovuje na 0,0085 EUR za minútu.

            Článok 2
            Vykonávacie nariadenie (EÚ) 2017/2311 sa zrušuje.

            Článok 3
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 13. decembra 2018

                  Za Komisiu

                  predseda

               Jean-Claude JUNCKER

            (1)  Ú. v. EÚ L 172, 30.6.2012, s. 10.

            (2)  Vykonávacie nariadenie Komisie (EÚ) 2017/2311 z 13. decembra 2017, ktorým sa stanovuje vážený priemer maximálnych sadzieb za ukončenie volania v mobilnej sieti v celej Únii a zrušuje vykonávacie nariadenie (EÚ) 2016/2292 (Ú. v. EÚ L 331, 14.12.2017, s. 39).

            (3)  Smernica Európskeho parlamentu a Rady 2002/21/ES zo 7. marca 2002 o spoločnom regulačnom rámci pre elektronické komunikačné siete a služby (rámcová smernica) (Ú. v. ES L 108, 24.4.2002, s. 33).

            (4)  Smernica Európskeho parlamentu a Rady 2002/19/ES zo 7. marca 2002 o prístupe a prepojení elektronických komunikačných sietí a príslušných zariadení (prístupová smernica) (Ú. v. ES L 108, 24.4.2002, s. 7).


title: Vykonávacie nariadenie Komisie (EÚ) 2018/1981 z 13. decembra 2018, ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh obnovuje schválenie účinných látok zlúčeniny medi ako látok, ktoré sa majú nahradiť, a ktorým sa mení príloha k vykonávaciemu nariadeniu Komisie (EÚ) č. 540/2011 (Text s významom pre EHP)

text:
                  14.12.2018

                  SK

                  Úradný vestník Európskej únie

                  L 317/16

         VYKONÁVACIE NARIADENIE KOMISIE (EÚ) 2018/1981
         z 13. decembra 2018,
         ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh obnovuje schválenie účinných látok zlúčeniny medi ako látok, ktoré sa majú nahradiť, a ktorým sa mení príloha k vykonávaciemu nariadeniu Komisie (EÚ) č. 540/2011
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 24 v spojení s jeho článkom 20 ods. 1,
         keďže:

                     (1)

                     Smernicou Komisie 2009/37/ES (2) sa zlúčeniny medi zaradili ako účinné látky do prílohy I k smernici Rady 91/414/EHS (3).

                     (2)

                     Účinné látky zaradené do prílohy I k smernici 91/414/EHS sa považujú za schválené podľa nariadenia (ES) č. 1107/2009 a uvádzajú sa v časti A prílohy k vykonávaciemu nariadeniu Komisie (EÚ) č. 540/2011 (4).

                     (3)

                     Platnosť schválenia účinných látok zlúčeniny medi v zmysle časti A prílohy k vykonávaciemu nariadeniu (EÚ) č. 540/2011 uplynie 31. januára 2019.

                     (4)

                     Žiadosť o obnovenie schválenia zlúčenín medi bola predložená v súlade s článkom 1 vykonávacieho nariadenia Komisie (EÚ) č. 844/2012 (5) v lehote stanovenej v uvedenom článku.

                     (5)

                     Žiadateľ predložil doplňujúcu dokumentáciu, ktorá sa vyžaduje podľa článku 6 vykonávacieho nariadenia (EÚ) č. 844/2012. Spravodajský členský štát skonštatoval, že žiadosť je úplná.

                     (6)

                     Spravodajský členský štát vypracoval hodnotiacu správu o obnovení schválenia na základe konzultácie so spoluspravodajským členským štátom a 16. decembra 2016 ju predložil Európskemu úradu pre bezpečnosť potravín (ďalej len „úrad“) a Komisii.

                     (7)

                     Úrad postúpil hodnotiacu správu o obnovení schválenia žiadateľovi a členským štátom na pripomienkovanie a prijaté pripomienky postúpil Komisii. Úrad takisto sprístupnil doplňujúcu súhrnnú dokumentáciu verejnosti.

                     (8)

                     Úrad oznámil 20. decembra 2017 Komisii svoje závery (6) týkajúce sa toho, či možno očakávať, že zlúčeniny medi spĺňajú kritériá schválenia stanovené v článku 4 nariadenia (ES) č. 1107/2009. Komisia predložila 25. mája 2018 návrh správy o obnovení schválenia zlúčenín medi Stálemu výboru pre rastliny, zvieratá, potraviny a krmivá.

                     (9)

                     Žiadateľ mal možnosť predložiť pripomienky k návrhu správy o obnovení schválenia.

                     (10)

                     V prípade jedného alebo viacerých reprezentatívnych použití minimálne jedného prípravku s obsahom zlúčenín medi sa dospelo k záveru, že kritériá schválenia uvedené v článku 4 nariadenia (ES) č. 1107/2009 sú splnené. Preto je vhodné schválenie zlúčenín medi obnoviť.

                     (11)

                     Hodnotenie rizika v prípade obnovenia schválenia zlúčenín medi vychádza z obmedzeného počtu reprezentatívnych použití, čím sa však neobmedzujú použitia, v prípade ktorých možno prípravky na ochranu rastlín s obsahom zlúčenín medi autorizovať. Preto je vhodné zrušiť obmedzenie týkajúce sa použitia len ako fungicídu a baktericídu.

                     (12)

                     Komisia však považuje zlúčeniny medi za látky, ktoré sa majú nahradiť podľa článku 24 nariadenia (ES) č. 1107/2009. Zlúčeniny medi sú perzistentné a toxické látky v súlade s bodmi 3.7.2.1, resp. 3.7.2.3 prílohy II k nariadeniu (ES) č. 1107/2009, keďže ich polčas rozpadu v pôde je dlhší ako 120 dní a dlhodobá koncentrácia bez pozorovaného účinku na vodné organizmy je nižšia ako 0,01 mg/l. Zlúčeniny medi preto spĺňajú podmienku stanovenú v bode 4 druhej zarážke prílohy II k nariadeniu (ES) č. 1107/2009.

                     (13)

                     Preto je vhodné obnoviť schválenie zlúčenín medi ako látok, ktoré sa majú nahradiť podľa článku 24 nariadenia (ES) č. 1107/2009.

                     (14)

                     V súlade s článkom 14 ods. 1 nariadenia (ES) č. 1107/2009 v spojení s jeho článkom 6 a vzhľadom na súčasné vedecké a technické poznatky je však potrebné stanoviť určité podmienky a obmedzenia.

                     (15)

                     Predovšetkým je vhodné obmedziť používanie prípravkov na ochranu rastlín s obsahom zlúčenín medi na maximálnu aplikačnú dávku 28 kg medi na hektár v období 7 rokov (t. j. v priemere 4 kg/ha/rok) s cieľom minimalizovať potenciálnu akumuláciu v pôde a expozíciu necieľových organizmov pri súčasnom zohľadnení pravidelne sa opakujúcich agroklimatických podmienok v členských štátoch, ktoré vedú k zvýšeniu výskytu chorôb spôsobených plesňami. Pri autorizácii prípravkov by členské štáty mali venovať pozornosť určitým otázkam a usilovať sa o minimalizáciu aplikačných dávok.

                     (16)

                     Je tiež vhodné obmedziť maximálny obsah určitých nečistôt, ktoré sú rizikové z toxikologického hľadiska.

                     (17)

                     Príloha k vykonávaciemu nariadeniu (EÚ) č. 540/2011 by sa preto mala zodpovedajúcim spôsobom zmeniť.

                     (18)

                     Vykonávacím nariadením Komisie (EÚ) 2018/84 (7) sa predĺžila platnosť schválenia zlúčenín medi do 31. januára 2019, aby sa postup obnovenia mohol dokončiť pred uplynutím platnosti schválenia uvedených látok. Keďže rozhodnutie o obnovení bolo prijaté pred uplynutím tohto predĺženého obdobia platnosti, malo by sa toto nariadenie uplatňovať od 1. januára 2019.

                     (19)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Obnovenie schválenia účinných látok ako látok, ktoré sa majú nahradiť
            Schválenie účinných látok zlúčeniny medi ako látok, ktoré sa majú nahradiť, sa obnovuje podľa prílohy I.

            Článok 2
            Zmeny vykonávacieho nariadenia (EÚ) č. 540/2011
            Príloha k vykonávaciemu nariadeniu (EÚ) č. 540/2011 sa mení v súlade s prílohou II k tomuto nariadeniu.

            Článok 3
            Nadobudnutie účinnosti a dátum uplatňovania
            Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
            Uplatňuje sa od 1. januára 2019.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 13. decembra 2018

                  Za Komisiu

                  predseda

               Jean-Claude JUNCKER

            (1)  Ú. v. EÚ L 309, 24.11.2009, s. 1.

            (2)  Smernica Komisie 2009/37/ES z 23. apríla 2009, ktorou sa mení a dopĺňa smernica Rady 91/414/EHS s cieľom zaradiť chlórmekvát, zlúčeniny medi, propachizafop, chizalofop-P, teflubenzurón a zeta-cypermetrín medzi účinné látky (Ú. v. EÚ L 104, 24.4.2009, s. 23).

            (3)  Smernica Rady 91/414/EHS z 15. júla 1991 o uvádzaní prípravkov na ochranu rastlín na trh (Ú. v. ES L 230, 19.8.1991, s. 1).

            (4)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).

            (5)  Vykonávacie nariadenie Komisie (EÚ) č. 844/2012 z 18. septembra 2012, ktorým sa stanovujú ustanovenia potrebné na vykonávanie postupu obnovenia účinných látok podľa nariadenia Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh (Ú. v. EÚ L 252, 19.9.2012, s. 26).

            (6)  EFSA (Európsky úrad pre bezpečnosť potravín), 2018. Záver z partnerského preskúmania týkajúceho sa účinných látok zlúčeniny medi z hľadiska posúdenia rizika pesticídov. Vestník EFSA (EFSA Journal) (2018) 16(1):5152.

            (7)  Vykonávacie nariadenie Komisie (EÚ) 2018/84 z 19. januára 2018, ktorým sa mení vykonávacie nariadenie (EÚ) č. 540/2011, pokiaľ ide o predĺženie období platnosti schválenia účinných látok chlórpyrifos, chlórpyrifos-metyl, klotianidín, zlúčeniny medi, dimoxystrobín, mankozeb, mekoprop-P, metiram, oxamyl, petoxamid, propikonazol, propineb, propyzamid, pyraklostrobín a zoxamid (Ú. v. EÚ L 16, 20.1.2018, s. 8).

            PRÍLOHA I

                        Všeobecný názov, identifikačné čísla

                        Názov IUPAC

                        Čistota (1)

                        Dátum schválenia

                        Schválenie platí do

                        Osobitné ustanovenia

                        Zlúčeniny medi:

                        1. januára 2019

                        31. decembra 2025

                        Autorizovať možno len použitie, ktorého výsledkom je celkové množstvo maximálne 28 kg medi na hektár počas 7 rokov.
                        Pri uplatňovaní jednotných zásad podľa článku 29 ods. 6 nariadenia Európskeho parlamentu a Rady (ES) č. 1107/2009 sa musia zohľadniť závery revíznej správy o zlúčeninách medi, a najmä dodatky I a II k uvedenej správe.
                        Pri tomto celkovom hodnotení musia členské štáty venovať osobitnú pozornosť:

                                    —

                                    bezpečnosti operátorov, pracovníkov a okolostojacich osôb a zabezpečiť, aby v podmienkach používania bolo podľa potreby predpísané používanie vhodných osobných ochranných pomôcok a iných opatrení na zníženie rizika,

                                    —

                                    ochrane vody a necieľových organizmov. V súvislosti s týmito identifikovanými rizikami sa podľa potreby uplatňujú opatrenia na zníženie rizika, ako napr. ochranné pásma,

                                    —

                                    množstvu použitej účinnej látky a zabezpečiť, aby povolené množstvá, vzhľadom na ich mieru a počet aplikácií, neprekračovali najnižšie nevyhnutné množstvá na dosiahnutie žiaducich účinkov a aby nepredstavovali žiadne neprijateľné účinky na životné prostredie, berúc do úvahy prirodzenú úroveň koncentrácie medi v mieste aplikácie a prienik medi z iných zdrojov, ak sú príslušné informácie k dispozícii. Členské štáty sa môžu predovšetkým rozhodnúť, že stanovia maximálnu ročnú aplikačnú dávku nepresahujúcu 4 kg medi na hektár.

                        hydroxid meďnatý CAS č. 20427-59-2 CIPAC č. 44.305

                        hydroxid meďnatý

                        ≥ 573 g/kg

                        oxychlorid meďnatý CAS č. 1332-65-6 alebo 1332-40-7 CIPAC č. 44.602

                        trihydroxid-chlorid meďnatý

                        ≥ 550 g/kg

                        oxid meďný CAS č. 1317-39-1 CIPAC č. 44.603

                        oxid meďný

                        ≥ 820 g/kg

                        zmes bordeaux CAS č. 8011-63-0 CIPAC č. 44.604

                        nepridelený

                        ≥ 245 g/kg

                        tribázický síran meďnatý CAS č. 12527-76-3 CIPAC č. 44.306

                        nepridelený

                        ≥ 490 g/kg
                        Nasledujúce nečistoty nesmú prekročiť tieto hodnoty:

                                    arzén max. 0,1 mg/g Cu

                                    kadmium max. 0,1 mg/g Cu

                                    olovo max. 0,3 mg/g Cu

                                    nikel max. 1 mg/g Cu

                                    kobalt max. 3 mg/kg

                                    ortuť max. 5 mg/kg

                                    chróm max. 100 mg/kg

                                    antimón max. 7 mg/kg

               (1)  Ďalšie podrobnosti o identite a špecifikácii účinnej látky sú uvedené v revíznej správe.

            PRÍLOHA II
            Príloha k vykonávaciemu nariadeniu (EÚ) č. 540/2011 sa mení takto:

                        1.

                        V časti A sa vypúšťa položka 277 týkajúca sa zlúčenín medi;

                        2.

                        V časti E sa dopĺňa táto položka:

                                    Číslo

                                    Všeobecný názov, identifikačné čísla

                                    Názov IUPAC

                                    Čistota (1)

                                    Dátum schválenia

                                    Schválenie platí do

                                    Osobitné ustanovenia

                                    „10

                                    Zlúčeniny medi:

                                    1. januára 2019

                                    31. decembra 2025

                                    Autorizovať možno len použitie, ktorého výsledkom je celkové množstvo maximálne 28 kg medi na hektár počas 7 rokov.
                                    Pri uplatňovaní jednotných zásad podľa článku 29 ods. 6 nariadenia Európskeho parlamentu a Rady (ES) č. 1107/2009 sa musia zohľadniť závery revíznej správy o zlúčeninách medi, a najmä dodatky I a II k uvedenej správe.
                                    Pri tomto celkovom hodnotení musia členské štáty venovať osobitnú pozornosť:

                                                —

                                                bezpečnosti operátorov, pracovníkov a okolostojacich osôb a zabezpečiť, aby v podmienkach používania bolo podľa potreby predpísané používanie vhodných osobných ochranných pomôcok a iných opatrení na zníženie rizika,

                                                —

                                                ochrane vody a necieľových organizmov. V súvislosti s týmito identifikovanými rizikami sa podľa potreby uplatňujú opatrenia na zníženie rizika, ako napr. ochranné pásma,

                                                —

                                                množstvu použitej účinnej látky a zabezpečiť, aby povolené množstvá, vzhľadom na ich mieru a počet aplikácií, neprekračovali najnižšie nevyhnutné množstvá na dosiahnutie žiaducich účinkov a aby nepredstavovali žiadne neprijateľné účinky na životné prostredie, berúc do úvahy prirodzenú úroveň koncentrácie medi v mieste aplikácie a prienik medi z iných zdrojov, ak sú príslušné informácie k dispozícii. Členské štáty sa môžu predovšetkým rozhodnúť, že stanovia maximálnu ročnú aplikačnú dávku nepresahujúcu 4 kg medi na hektár.“

                                    hydroxid meďnatý CAS č. 20427-59-2 CIPAC č. 44.305

                                    hydroxid meďnatý

                                    ≥ 573 g/kg

                                    oxychlorid meďnatý CAS č. 1332-65-6 alebo 1332-40-7 CIPAC č. 44.602

                                    trihydroxid-chlorid meďnatý

                                    ≥ 550 g/kg

                                    oxid meďný CAS č. 1317-39-1 CIPAC č. 44.603

                                    oxid meďný

                                    ≥ 820 g/kg

                                    zmes bordeaux CAS č. 8011-63-0 CIPAC č. 44.604

                                    nepridelený

                                    ≥ 245 g/kg

                                    tribázický síran meďnatý CAS č. 12527-76-3 CIPAC č. 44.306

                                    nepridelený

                                    ≥ 490 g/kg
                                    Nasledujúce nečistoty nesmú prekročiť tieto hodnoty:

                                                arzén max. 0,1 mg/g Cu

                                                kadmium max. 0,1 mg/g Cu

                                                olovo max. 0,3 mg/g Cu

                                                nikel max. 1 mg/g Cu

                                                kobalt max. 3 mg/kg

                                                ortuť max. 5 mg/kg

                                                chróm max. 100 mg/kg

                                                antimón max. 7 mg/kg

               (1)  Ďalšie podrobnosti o identite a špecifikácii účinnej látky sú uvedené v revíznej správe.


title: Vykonávacie nariadenie Komisie (EÚ) 2018/1982 z 13. decembra 2018 o minimálnej predajnej cene sušeného odstredeného mlieka pre dvadsiatu deviatu čiastkovú výzvu na predkladanie ponúk v rámci verejnej súťaže vyhlásenej vykonávacím nariadením (EÚ) 2016/2080

text:
                  14.12.2018

                  SK

                  Úradný vestník Európskej únie

                  L 317/21

         VYKONÁVACIE NARIADENIE KOMISIE (EÚ) 2018/1982
         z 13. decembra 2018
         o minimálnej predajnej cene sušeného odstredeného mlieka pre dvadsiatu deviatu čiastkovú výzvu na predkladanie ponúk v rámci verejnej súťaže vyhlásenej vykonávacím nariadením (EÚ) 2016/2080
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1),
         so zreteľom na vykonávacie nariadenie Komisie (EÚ) 2016/1240 z 18. mája 2016, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1308/2013, pokiaľ ide o verejnú intervenciu a pomoc na súkromné skladovanie (2), a najmä na jeho článok 32,
         keďže:

                     (1)

                     Vykonávacím nariadením Komisie (EÚ) 2016/2080 (3) sa začal predaj sušeného odstredeného mlieka postupom verejného obstarávania.

                     (2)

                     Vzhľadom na ponuky prijaté na základe dvadsiatej deviatej čiastkovej výzvy na predkladanie ponúk by sa mala stanoviť minimálna predajná cena.

                     (3)

                     Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,

               PRIJALA TOTO NARIADENIE:

            Článok 1
            Pokiaľ ide o dvadsiatu deviatu čiastkovú výzvu na predkladanie ponúk, ktorá sa týka predaja sušeného odstredeného mlieka v rámci verejnej súťaže vyhlásenej vykonávacím nariadením (EÚ) 2016/2080 a v prípade ktorej lehota na predkladanie ponúk skončila 11. decembra 2018, minimálna predajná cena sa stanovuje na 145,10 EUR/100 kg.

            Článok 2
            Toto nariadenie nadobúda účinnosť dňom jeho uverejnenia v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 13. decembra 2018

                  Za Komisiu

                  v mene predsedu

               Jerzy PLEWA

                  generálny riaditeľ

                  Generálne riaditeľstvo pre poľnohospodárstvo a rozvoj vidieka

            (1)  Ú. v. EÚ L 347, 20.12.2013, s. 671.

            (2)  Ú. v. EÚ L 206, 30.7.2016, s. 71.

            (3)  Vykonávacie nariadenie Komisie (EÚ) 2016/2080 z 25. novembra 2016, ktorým sa začína predaj sušeného odstredeného mlieka postupom verejného obstarávania (Ú. v. EÚ L 321, 29.11.2016, s. 45).


title: Vykonávacie nariadenie Rady (EÚ) 2019/92 z 21. januára 2019, ktorým sa vykonáva nariadenie (EÚ) č. 269/2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny

text:
                  22.1.2019

                  SK

                  Úradný vestník Európskej únie

                  L 19/1

         VYKONÁVACIE NARIADENIE RADY (EÚ) 2019/92
         z 21. januára 2019,
         ktorým sa vykonáva nariadenie (EÚ) č. 269/2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny
         RADA EURÓPSKEJ ÚNIE,
         so zreteľom na Zmluvu o fungovaní Európskej únie,
         so zreteľom na nariadenie Rady (EÚ) č. 269/2014 zo 17. marca 2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny (1), a najmä na jeho článok 14 ods. 1 a 3,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:

                     (1)

                     Rada 17. marca 2014 prijala nariadenie (EÚ) č. 269/2014.

                     (2)

                     Vzhľadom na úmrtie jednej označenej osoby sa Rada domnieva, že záznam týkajúci sa tejto osoby by sa mal vypustiť z prílohy I k nariadeniu (EÚ) č. 269/2014.

                     (3)

                     Príloha I k nariadeniu (EÚ) č. 269/2014 by sa preto mala zodpovedajúcim spôsobom zmeniť,

               PRIJALA TOTO NARIADENIE:

            Článok 1
            Príloha I k nariadeniu (EÚ) č. 269/2014 sa mení tak, ako sa uvádza v prílohe k tomuto nariadeniu.

            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 21. januára 2019

                  Za Radu

                  predsedníčka

               F. MOGHERINI

            (1)  Ú. v. EÚ L 78, 17.3.2014, s. 6.

            PRÍLOHA
            Zo zoznamu uvedeného v prílohe I k nariadeniu (EÚ) č. 269/2014 sa vypúšťa záznam o tejto osobe:

                           „150.

                           Iosif (Joseph) Davydovich KOBZON“.


title: Vykonávacie nariadenie Rady (EÚ) 2019/93 z 21. januára 2019, ktorým sa vykonáva nariadenie (EÚ) 2017/1509 o reštriktívnych opatreniach voči Kórejskej ľudovodemokratickej republike

text:
                  22.1.2019

                  SK

                  Úradný vestník Európskej únie

                  L 19/3

         VYKONÁVACIE NARIADENIE RADY (EÚ) 2019/93
         z 21. januára 2019,
         ktorým sa vykonáva nariadenie (EÚ) 2017/1509 o reštriktívnych opatreniach voči Kórejskej ľudovodemokratickej republike
         RADA EURÓPSKEJ ÚNIE,
         so zreteľom na Zmluvu o fungovaní Európskej únie,
         so zreteľom na nariadenie Rady (EÚ) 2017/1509 z 30. augusta 2017 o reštriktívnych opatreniach voči Kórejskej ľudovodemokratickej republike a o zrušení nariadenia (ES) č. 329/2007 (1), a najmä na jeho článok 47 ods. 2,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:

                     (1)

                     Rada prijala 30. augusta 2017 nariadenie (EÚ) 2017/1509/SZBP.

                     (2)

                     Dve fyzické osoby označené v prílohe XV k nariadeniu (EÚ) 2017/1509 zomreli a ich záznamy by sa mali z uvedenej prílohy vypustiť.

                     (3)

                     Príloha XV k nariadeniu (EÚ) 2017/1509 by sa preto mala zodpovedajúcim spôsobom zmeniť,

               PRIJALA TOTO NARIADENIE:

            Článok 1
            Príloha XV k nariadeniu (EÚ) 2017/1509 sa mení tak, ako sa uvádza v prílohe k tomuto nariadeniu.

            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 21. januára 2019

                  Za Radu

                  predsedníčka

               F. MOGHERINI

            (1)  Ú. v. EÚ L 224, 31.8.2017, s. 1.

            PRÍLOHA
            V nariadení (EÚ) 2017/1509 v prílohe XV časti a) sa vypúšťajú tieto záznamy:

                        2.

                        CHU Kyu-Chang, dátum narodenia: 25.11.1928

                        4.

                        KIM Yong-chun, dátum narodenia: 4.3.1935


title: Vykonávacie nariadenie Komisie (EÚ) 2019/261 zo 14. februára 2019, ktorým sa mení vykonávacie nariadenie (EÚ) 2018/140, ktorým sa ukladá konečné antidumpingové clo a s konečnou platnosťou sa vyberá predbežné clo uložené na dovoz určitých výrobkov z liatiny s pôvodom v Čínskej ľudovej republike a ktorým sa ukončuje prešetrovanie týkajúce sa dovozu určitých výrobkov z liatiny s pôvodom v Indii

text:
                  15.2.2019

                  SK

                  Úradný vestník Európskej únie

                  L 44/4

         VYKONÁVACIE NARIADENIE KOMISIE (EÚ) 2019/261
         zo 14. februára 2019,
         ktorým sa mení vykonávacie nariadenie (EÚ) 2018/140, ktorým sa ukladá konečné antidumpingové clo a s konečnou platnosťou sa vyberá predbežné clo uložené na dovoz určitých výrobkov z liatiny s pôvodom v Čínskej ľudovej republike a ktorým sa ukončuje prešetrovanie týkajúce sa dovozu určitých výrobkov z liatiny s pôvodom v Indii
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2016/1036 z 8. júna 2016 o ochrane pred dumpingovými dovozmi z krajín, ktoré nie sú členmi Európskeho únie (1), a najmä na jeho článok 9 ods. 4,
         keďže:

                     (1)

                     Vykonávacím nariadením (EÚ) 2018/140 (2) Komisia uložila konečné antidumpingové clo v sadzbe od 15,5 % do 38,1 % na dovoz určitých výrobkov z liatiny s lamelárnou štruktúrou grafitu (sivá liatina) alebo z liatiny s guľôčkovým grafitom (známej aj ako tvárna liatina) a ich častí a súčastí, patriacich pod číselné znaky kombinovanej nomenklatúry (ďalej len „KN“) ex 7325 10 00 (kód TARIC 7325100031) a ex 7325 99 10 (kód TARIC 7325991051), s pôvodom v Čínskej ľudovej republike.

                     (2)

                     Súdny dvor uviedol v rozsudku z 12. júla 2018 v spojených veciach C-397/17 a C-398/17 – Profit Europe (3), že KN sa má vykladať v tom zmysle, že liate príslušenstvo na rúry alebo rúrky s guľôčkovým grafitom sa musí zatriediť skôr do zostatkovej podpoložky 7307 19 90 ako ostatné liate príslušenstvo než do podpoložky 7307 11 10 ako príslušenstvo z nekujnej liatiny či do podpoložky 7307 19 10 KN ako príslušenstvo z kujnej liatiny.

                     (3)

                     Sadzobné položky 7325 a 7307 majú skoro tú istú štruktúru a vzťahujú sa na rovnaké materiály. Preto sa považovalo za vhodné zohľadniť zistenie Súdneho dvora aj pri klasifikácii výrobkov patriacich do položky 7325.

                     (4)

                     Vo vykonávacom nariadení (EÚ) 2018/140 týkajúcom sa určitých výrobkov z liatiny s guľôčkovým grafitom (známej aj ako tvárna liatina) sa tieto výrobky naďalej zatrieďujú pod číselný znak KN 7325 99 10 ako ostatné výrobky z kujnej liatiny.

                     (5)

                     V zozname číselných znakov uvedenom vo vykonávacom nariadení (EÚ) 2018/140 v súvislosti s dovozom výrobkov, na ktoré sa vzťahuje konečné antidumpingové clo, by sa preto číselný znak KN ex 7325 99 10 (kód TARIC 7325991051) mal nahradiť číselným znakom KN 7325 99 90 (kód TARIC 7325999080).

                     (6)

                     S cieľom zabezpečiť účinný výber zavedených antidumpingových ciel by sa vykonávacie nariadenie (EÚ) 2018/140 malo zodpovedajúcim spôsobom zmeniť.

                     (7)

                     Opatrenia stanovené v tomto nariadení sú v súlade so stanoviskom výboru zriadeného podľa článku 15 ods. 1 nariadenia (EÚ) 2016/1036,

               PRIJALA TOTO NARIADENIE:

            Článok 1
            Článok 1 ods. 1 vykonávacieho nariadenia (EÚ) 2018/140 sa nahrádza takto:

                  „1.   Ukladá sa konečné antidumpingové clo na dovoz určitých výrobkov z liatiny s lamelárnou štruktúrou grafitu (sivá liatina) alebo z liatiny s guľôčkovým grafitom (známej aj ako tvárna liatina) a ich častí a súčastí, v súčasnosti patriacich pod číselné znaky KN ex 7325 10 00 (kód TARIC 7325100031) a ex 7325 99 90 (kód TARIC 7325999080), s pôvodom v Čínskej ľudovej republike.
                  Tieto výrobky sú druhu používaného na:

                              —

                              zakrytie pozemných alebo podpovrchových systémov a/alebo otvorov do pozemných alebo podpovrchových systémov, ako aj

                              —

                              umožnenie prístupu do pozemných alebo podpovrchových systémov a/alebo umožnenie pohľadu do pozemných alebo podpovrchových systémov.

                        Výrobky môžu byť opracované, potiahnuté, natierané a/alebo vybavené inými materiálmi, akými sú napríklad, ale nie výlučne, betón, dlažbové dosky alebo dlaždice.
                  Z vymedzenia dotknutého výrobku sú vylúčené tieto druhy výrobku:

                              —

                              mreže odvodňovacích žľabov a odlievané vpusty a poklopy, na ktoré sa vzťahuje norma EN 1433, ktoré sa montujú ako komponent do žľabov z polyméru, plastu, galvanizovanej ocele alebo betónu a umožňujú prietok povrchovej vody do žľabu,

                              —

                              podlahové vpusty, strešné žľaby, čistiace tvarovky, poklopy čistiacich tvaroviek, na ktoré sa vzťahuje norma EN 1253,

                              —

                              železné stúpadlá, zdvíhacie kľúče a požiarne hydranty.“

            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 14. februára 2019

                  Za Komisiu

                  predseda

               Jean-Claude JUNCKER

            (1)  Ú. v. EÚ L 176, 30.6.2016, s. 21.

            (2)  Vykonávacie nariadenie Komisie (EÚ) 2018/140 z 29. januára 2018, ktorým sa ukladá konečné antidumpingové clo a s konečnou platnosťou sa vyberá predbežné clo uložené na dovoz určitých výrobkov z liatiny s pôvodom v Čínskej ľudovej republike a ktorým sa ukončuje prešetrovanie týkajúce sa dovozu určitých výrobkov z liatiny s pôvodom v Indii (Ú. v. EÚ L 25, 30.1.2018, s. 6).

            (3)  Rozsudok Súdneho dvora z 12. júla 2018 v spojených veciach C-397/17 a C-398/17, Profit Europe NV v Belgische Staat, ECLI:EU:C:2018:564.


title: Vykonávacie nariadenie Komisie (EÚ) 2019/263 zo 14. februára 2019, ktorým sa mení vykonávacie nariadenie (EÚ) č. 964/2014, pokiaľ ide o štandardné podmienky pre finančné nástroje týkajúce sa nástroja kapitálového spoluinvestovania a fondu na rozvoj miest

text:
                  15.2.2019

                  SK

                  Úradný vestník Európskej únie

                  L 44/8

         VYKONÁVACIE NARIADENIE KOMISIE (EÚ) 2019/263
         zo 14. februára 2019,
         ktorým sa mení vykonávacie nariadenie (EÚ) č. 964/2014, pokiaľ ide o štandardné podmienky pre finančné nástroje týkajúce sa nástroja kapitálového spoluinvestovania a fondu na rozvoj miest
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1303/2013 zo 17. decembra 2013, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde a ktorým sa zrušuje nariadenie Rady (ES) č. 1083/2006 (1), a najmä na jeho článok 38 ods. 3 druhý pododsek,
         keďže:

                     (1)

                     V prílohe I k vykonávaciemu nariadeniu Komisie (EÚ) č. 964/2014 (2) sa uvádza anotovaný obsah dohody o financovaní medzi riadiacim orgánom a finančným sprostredkovateľom, v prílohe V podmienky pre nástroj kapitálového spoluinvestovania a v prílohe VI podmienky pre fond na rozvoj miest.

                     (2)

                     V článku 40 nariadenia (EÚ) č. 1303/2013 sa objasňujú postupy overovania zo strany riadiaceho orgánu a mechanizmy auditu v prípade finančných nástrojov vykonávaných EIB a inými medzinárodnými finančnými inštitúciami, v ktorých je členský štát akcionárom. Tieto postupy by sa mali zohľadniť v prílohe I ako súčasť dohody o financovaní medzi riadiacim orgánom a EIB alebo inými medzinárodnými finančnými inštitúciami, v ktorých je členský štát akcionárom.

                     (3)

                     V článku 43a nariadenia (EÚ) č. 1303/2013, ktorý bol vložený nariadením Európskeho parlamentu a Rady (EÚ, Euratom) 2018/1046 (3), sa objasňujú pravidlá týkajúce sa finančných nástrojov, pokiaľ ide o diferencované zaobchádzanie s investormi pôsobiacimi v súlade so zásadou trhového hospodárstva v prípade rozdelenia zisku a rizika. Terminológia použitá v prílohách I, V a VI k vykonávaciemu nariadeniu (EÚ) č. 964/2014 by sa mala zosúladiť s terminológiou v článku 43a nariadenia (EÚ) č. 1303/2013.

                     (4)

                     Opatrenia stanovené v tomto nariadení sú v súlade so stanoviskom Koordinačného výboru pre európske štrukturálne a investičné fondy.

                     (5)

                     S cieľom zabezpečiť právnu istotu a minimalizovať nezrovnalosti medzi zmenenými ustanoveniami nariadenia (EÚ) č. 1303/2013, ktoré sa uplatňujú od 2. augusta 2018 alebo od skoršieho dátumu v súlade s článkom 282 nariadenia (EÚ, Euratom) 2018/1046, a ustanoveniami tohto nariadenia, by toto nariadenie malo nadobudnúť účinnosť dňom nasledujúcim po jeho uverejnení v Úradnom vestníku Európskej únie.

                     (6)

                     Vykonávacie nariadenie (EÚ) č. 964/2014 by sa preto malo zodpovedajúcim spôsobom zmeniť,

               PRIJALA TOTO NARIADENIE:

            Článok 1
            Prílohy I, V a VI k vykonávaciemu nariadeniu (EÚ) č. 964/2014 sa menia v súlade s prílohou k tomuto nariadeniu.

            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 14. februára 2019

                  Za Komisiu

                  predseda

               Jean-Claude JUNCKER

            (1)  Ú. v. EÚ L 347, 20.12.2013, s. 320.

            (2)  Vykonávacie nariadenie Komisie (EÚ) č. 964/2014 z 11. septembra 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1303/2013, pokiaľ ide o štandardné podmienky pre finančné nástroje (Ú. v. EÚ L 271, 12.9.2014, s. 16).

            (3)  Nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012 (Ú. v. EÚ L 193, 30.7.2018, s. 1).

            PRÍLOHA
            Prílohy I, V a VI k vykonávaciemu nariadeniu (EÚ) č. 964/2014 sa menia takto:

                        1.

                        V prílohe I sa anotovaný obsah dohody o financovaní medzi riadiacim orgánom a finančným sprostredkovateľom mení takto:

                                    a)

                                    V bode 11 sa vkladá nový odsek:
                                    „Ustanovenia o overovaní zo strany riadiaceho orgánu a audítorských postupoch v súlade s článkom 40 ods. 1 a 2 nariadenia (EÚ) č. 1303/2013 v prípadoch, keď sú orgánmi vykonávajúcimi finančné nástroje EIB alebo iné medzinárodné finančné inštitúcie, v ktorých je členský štát akcionárom.“;

                                    b)

                                    V bode 17 sa tretí odsek nahrádza takto:
                                    „Ustanovenia týkajúce sa opätovného použitia prostriedkov získaných z podpory z EŠIF, do konca obdobia oprávnenosti v súlade s článkom 44 nariadenia (EÚ) č. 1303/2013, a v náležitých prípadoch ustanovenia týkajúce sa diferencovaného zaobchádzania, ako sa uvádza v článku 43a.“

                        2.

                        V prílohe V sa podmienky pre nástroj kapitálového spoluinvestovania menia takto:

                                    a)

                                    V oddiele „Príspevok fondu na finančný nástroj: suma a miera (podrobné informácie o produkte)“ sa štvrtý odsek nahrádza takto:
                                    „Diferencované zaobchádzanie s investormi pôsobiacimi v súlade so zásadou trhového hospodárstva zamerané výhradne na nerovnomerné rozdelenie zisku sa stanoví v súlade s článkom 43a nariadenia (EÚ) č. 1303/2013 a článkom 21 ods. 13 písm. b) nariadenia (EÚ) č. 651/2014.“;

                                    b)

                                    V oddiele „Oprávnený finančný sprostredkovateľ a spoluinvestori“ sa tretí odsek nahrádza takto:
                                    „Riadiaci orgán a fond fondov musia pri výbere finančných sprostredkovateľov dodržiavať právo Únie. Výber finančných sprostredkovateľov musí byť otvorený, transparentný, primeraný a nediskriminačný a musí brániť vzniku konfliktu záujmov. Pri výbere finančných sprostredkovateľov sa stanovia vhodné pravidlá rozdelenia rizika pre prípad diferencovaného zaobchádzania a určí sa eventuálny kapitalizovaný úrok.“

                        3.

                        V prílohe VI sa podmienky pre fond na rozvoj miest menia takto:

                                    a)

                                    V oddiele „Vplyv štátnej pomoci“ sa piaty odsek nahrádza takto:
                                    „Diferencované zaobchádzanie (asymetrické podmienky pre rozdelenie rizika) pre fond fondov, príspevok finančného sprostredkovateľa a príspevky spoluinvestorov na úrovni fondu a na úrovni projektu vo forme eventuálnych úverov musia byť stanovené v súlade s článkom 43a nariadenia (EÚ) č. 1303/2013, článkom 16 ods. 8 písm. b) a c) nariadenia (EÚ) č. 651/2014, ako sa bližšie špecifikuje v cenovej politike.“;

                                    b)

                                    V oddiele „Programový príspevok na finančný nástroj: suma a miera (podrobné informácie o produkte)“ sa prvý odsek nahrádza takto:
                                    „Skutočná miera rozdelenia rizika, príspevok programu z verejných zdrojov, diferencované zaobchádzanie a úroková miera pre úvery musia byť založené na zisteniach ex ante posúdenia a zabezpečovať, aby prínosy pre konečných prijímateľov boli v súlade s článkom 16 ods. 8 písm. b) nariadenia (EÚ) č. 651/2014.“;

                                    c)

                                    V oddiele „Poskytovanie úverov a rozdelenie rizika na úrovni finančného sprostredkovateľa (zosúladenie záujmov)“ sa šiesta zarážka nahrádza takto:
                                    „Riziko finančného sprostredkovateľa a spoluinvestorov (na úrovni fondu alebo na úrovni projektu rozvoja miest) sa rozdeľuje na pomernom základe, rovnako ako v prípade programového príspevku, s výnimkou situácie, keď sa na základe ex ante posúdenia podľa článku 37 ods. 2 písm. c) nariadenia (EÚ) č. 1303/2013 preukáže, že je potrebné diferencované zaobchádzanie vo forme asymetrického rozdelenia rizika medzi spoluinvestorov. Takéto pravidlá musia byť v súlade s článkom 16 ods. 8 písm. b) a c) nariadenia (EÚ) č. 651/2014 a musia sa zahrnúť do dohody o spoluinvestovaní medzi zmluvnými stranami. Takéto pravidlá sa neuplatňujú na 1 %, ktoré investuje finančný sprostredkovateľ z vlastných zdrojov, ako už bolo uvedené, na účely zosúladenia záujmov.“;

                                    d)

                                    V oddiele „Oprávnení finanční sprostredkovatelia“ sa šiesty odsek nahrádza takto:
                                    „Riadiaci orgán a fond fondov musia pri výbere finančných sprostredkovateľov dodržiavať právo Únie. Výber finančných sprostredkovateľov musí byť otvorený, transparentný, primeraný a nediskriminačný a musí brániť vzniku konfliktu záujmov. Cieľom výberu finančných sprostredkovateľov je stanoviť vhodné pravidlá na rozdelenie rizika v prípade diferencovaného zaobchádzania.“


title: Vykonávacie nariadenie Komisie (EÚ) 2019/368 zo 4. marca 2019, ktorým sa zrušuje vykonávacie nariadenie (EÚ) č. 444/2013 o zatriedení určitého tovaru do kombinovanej nomenklatúry

text:
                  7.3.2019

                  SK

                  Úradný vestník Európskej únie

                  L 66/1

         VYKONÁVACIE NARIADENIE KOMISIE (EÚ) 2019/368
         zo 4. marca 2019,
         ktorým sa zrušuje vykonávacie nariadenie (EÚ) č. 444/2013 o zatriedení určitého tovaru do kombinovanej nomenklatúry
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (1), a najmä na jeho článok 57 ods. 4 a článok 58 ods. 2,
         keďže:

                     (1)

                     S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu Rady (EHS) č. 2658/87 (2), je potrebné prijať opatrenia týkajúce sa zatriedenia určitého tovaru.

                     (2)

                     Vykonávacím nariadením (EÚ) č. 444/2013 (3) Komisia zatriedila výrobok získaný z odtučnených sójových bôbov, po extrakcii oleja, ďalším extrahovaním vodou a etanolom s cieľom odstrániť rozpustné uhľohydráty a minerály (ďalej len „dotknutý výrobok“) do podpoložky 2309 90 31 kombinovanej nomenklatúry ako „ostatné prípravky druhu používaného ako krmivo pre zvieratá“.

                     (3)

                     Pokiaľ ide škrob vo výrobkoch položky 2309, je nevyhnutné zistiť pomocou kvalitatívneho testu (jódovo-škrobová reakcia; mikroskopická analýza), či sa v nich nachádza škrob. Po overení prítomnosti škrobu sa obsah škrobu v každom výrobku položky 2309 stanoví použitím polarimetrickej metódy (Ewersova metóda), ako sa uvádza v časti L prílohy III k nariadeniu Komisie (ES) č. 152/2009 (4). Ak sa nedá použiť polarimetrická metóda, napr. ak sú vo významnom množstve prítomné špecifické suroviny zo zoznamu uvedeného v článku 1 nariadenia Komisie (ES) č. 121/2008 (5), treba uplatniť enzymatickú analytickú metódu stanovenú v prílohe k uvedenému nariadeniu.

                     (4)

                     V čase prijatia vykonávacieho nariadenia (EÚ) č. 444/2013 bola jedinou analytickou metódou, ktorá sa mohla uplatňovať na dotknutý výrobok, polarimetrická metóda.

                     (5)

                     Súdny dvor svojím rozsudkom vo veci C-144/15 („Customs Support Holland BV“) (6) rozhodol, že sójový bielkovinový koncentrát, ktorý bol vyrobený tak, aby bol vhodný na použitie ako krmivo, sa musí zatriediť do položky 2309. Sójový bielkovinový koncentrát, ktorý je predmetom vnútroštátneho konania v tejto veci, je opísaný ako koncentrát získaný z olúpaných, mletých a parených sójových bôbov, ktoré prechádzajú najprv procesom extrakcie oleja, pričom výsledný produkt tohto procesu je tzv. sójový šrot. Tento šrot sa potom upraví pomocou etanolu a vody, čím sa z neho odstráni zostávajúci tuk, zníži sa obsah iných zložiek, než sú bielkoviny, hlavne uhľovodíkov a vlákniny, a odstránia sa niektoré škodlivé látky. Týmto spôsobom získaný sójový bielkovinový koncentrát neobsahuje žiadne stopové množstvo použitého etanolu a pozostáva okrem iného z proteínov a škrobu.

                     (6)

                     Výrobok, ktorý je predmetom vnútroštátneho konania vo veci C-144/15, a dotknutý výrobok sú dostatočne podobné, keďže ide o krmivá vyrobené zo sóje, ktoré sa majú zatriediť do položky 2309. V ani jednom prípade výrobky nie sú zvyškami položky 2304 priamo vznikajúcimi pri extrakcii sójového oleja, ale sú výsledkom procesu, pri ktorom rastlinný materiál, z ktorého sa výrobky získali, stratil svoje základné vlastnosti.

                     (7)

                     Vykonávacím nariadením Komisie (EÚ) 2017/68 (7) sa „výrobky zo sóje“ pridali do zoznamu kŕmnych surovín uvedených v článku 1 nariadenia (ES) č. 121/2008, v prípade ktorých sa má obsah škrobu v prípravkoch používaných ako krmivo pre zvieratá (položka 2309) stanoviť pomocou enzymatickej analytickej metódy.

                     (8)

                     V záujme právnej istoty, pokiaľ ide o nomenklatúrne zatriedenie výrobkov položky 2309 na báze výrobkov zo sóje, a s cieľom zabezpečiť jednotné uplatňovanie kombinovanej nomenklatúry v rámci Únie by sa malo zrušiť vykonávacie nariadenie (EÚ) č. 444/2013.

                     (9)

                     Je potrebné umožniť, aby sa držiteľ záväzných informácií o nomenklatúrnom zatriedení tovaru vydaných na základe vykonávacieho nariadenia (EÚ) č. 444/2013 v súvislosti s tovarom, na ktorý sa vzťahuje toto nariadenie, mohol na tieto informácie aj naďalej odvolávať počas určitého obdobia v súlade s článkom 34 ods. 9 nariadenia (EÚ) č. 952/2013. Toto obdobie by malo byť stanovené na tri mesiace.

                     (10)

                     Opatrenia stanovené v tomto nariadení sú v súlade so stanoviskom Výboru pre colný kódex,

               PRIJALA TOTO NARIADENIE:

            Článok 1
            Vykonávacie nariadenie (EÚ) č. 444/2013 sa zrušuje.

            Článok 2
            Na záväzné informácie o nomenklatúrnom zatriedení tovaru vydané na základe vykonávacieho nariadenia (EÚ) č. 444/2013 v súvislosti s tovarom, na ktorý sa vzťahuje toto nariadenie, je možné odvolávať sa aj naďalej v súlade s článkom 34 ods. 9 nariadenia (EÚ) č. 952/2013 počas troch mesiacov odo dňa nadobudnutia účinnosti tohto nariadenia.

            Článok 3
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 4. marca 2019

                  Za Komisiu

                  v mene predsedu

               Stephen QUEST

                  generálny riaditeľ

                  Generálne riaditeľstvo pre dane a colnú úniu

            (1)  Ú. v. EÚ L 269, 10.10.2013, s. 1.

            (2)  Nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (Ú. v. ES L 256, 7.9.1987, s. 1).

            (3)  Vykonávacie nariadenie Komisie (EÚ) č. 444/2013 zo 7. mája 2013 o zatriedení určitého tovaru do kombinovanej nomenklatúry (Ú. v. EÚ L 130, 15.5.2013, s. 19).

            (4)  Nariadenie Komisie (ES) č. 152/2009 z 27. januára 2009, ktorým sa stanovujú metódy odberu vzoriek a analýzy na účely úradných kontrol krmív (Ú. v. EÚ L 54, 26.2.2009, s. 1).

            (5)  Nariadenie Komisie (ES) č. 121/2008 z 11. februára 2008, ktorým sa stanovuje analytická metóda na stanovenie obsahu škrobu v prípravkoch používaných ako krmivo pre zvieratá (kód KN 2309) (Ú. v. EÚ L 37, 12.2.2008, s. 3).

            (6)  ECLI:EU:C:2016:133.

            (7)  Vykonávacie nariadenie Komisie (EÚ) 2017/68 z 9. januára 2017, ktorým sa mení nariadenie (ES) č. 121/2008, ktorým sa stanovuje analytická metóda na stanovenie obsahu škrobu v prípravkoch používaných ako krmivo pre zvieratá (kód KN 2309) (Ú. v. EÚ L 9, 13.1.2017, s. 4).


title: Vykonávacie nariadenie Komisie (EÚ) 2019/456 z 20. marca 2019, ktorým sa povoľuje zmena špecifikácií novej potraviny olej zo semien koriandra (Coriandrum sativum) podľa nariadenia Európskeho parlamentu a Rady (EÚ) 2015/2283 a ktorým sa mení vykonávacie nariadenie Komisie (EÚ) 2017/2470 (Text s významom pre EHP)

text:
                  21.3.2019

                  SK

                  Úradný vestník Európskej únie

                  L 79/13

         VYKONÁVACIE NARIADENIE KOMISIE (EÚ) 2019/456
         z 20. marca 2019,
         ktorým sa povoľuje zmena špecifikácií novej potraviny olej zo semien koriandra (Coriandrum sativum) podľa nariadenia Európskeho parlamentu a Rady (EÚ) 2015/2283 a ktorým sa mení vykonávacie nariadenie Komisie (EÚ) 2017/2470
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2015/2283 z 25. novembra 2015 o nových potravinách, ktorým sa mení nariadenie Európskeho parlamentu a Rady (EÚ) č. 1169/2011, ktorým sa zrušuje nariadenie Európskeho parlamentu a Rady (ES) č. 258/97 a nariadenie Komisie (ES) č. 1852/2001 (1), a najmä na jeho článok 12,
         keďže:

                     (1)

                     V nariadení (EÚ) 2015/2283 sa stanovuje, že na trh v rámci Únie možno umiestňovať iba nové potraviny, ktoré sú povolené a zaradené do únijného zoznamu.

                     (2)

                     Podľa článku 8 nariadenia (EÚ) 2015/2283 sa prijalo vykonávacie nariadenie Komisie (EÚ) 2017/2470 (2), ktorým sa zriaďuje únijný zoznam povolených nových potravín.

                     (3)

                     Podľa článku 12 nariadenia (EÚ) 2015/2283 má o povolení a umiestnení novej potraviny na trh Únie a aktualizácii únijného zoznamu rozhodnúť Komisia.

                     (4)

                     Vykonávacím rozhodnutím Komisie 2014/155/EÚ (3) sa v súlade s nariadením Európskeho parlamentu a Rady (ES) č. 258/97 (4) povolilo umiestnenie oleja zo semien koriandra (Coriandrum sativum) na trh ako novej zložky potravín na použitie vo výživových doplnkoch.

                     (5)

                     Spoločnosť Ovalie Innovation (ďalej len „žiadateľ“) 17. mája 2018 požiadala Komisiu o zmenu špecifikácií oleja zo semien koriandra (Coriandrum sativum) v zmysle článku 10 ods. 1 nariadenia (EÚ) 2015/2283. Žiadateľ požiadal o zníženie dolnej škály čísla zmydelnenia zo súčasných 186 mg KOH/g na 179 mg KOH/g.

                     (6)

                     Žiadateľ odôvodňuje žiadosť uvedením, že zmena je potrebná na zohľadnenie zmien čísel zmydelnenia v priebehu výrobného procesu oleja zo semien koriandra počas jeho zušľachťovania na použitie vo výživových doplnkoch.

                     (7)

                     Komisia usudzuje, že posúdenie bezpečnosti tejto žiadosti Európskym úradom pre bezpečnosť potravín v súlade s článkom 10 ods. 3 nariadenia (EÚ) 2015/2283 nie je potrebné, pretože navrhované zníženie čísel zmydelnenia oleja zo semien koriandra je obmedzené, zatiaľ čo súbežné zvýšenie nezmydelniteľného podielu, ktoré by sa mohlo považovať za dôležité pre bezpečnosť novej potraviny, zostáva v rámci povolených limitných hodnôt.

                     (8)

                     Navrhovaná zmena čísel zmydelnenia oleja zo semien koriandra (Coriandrum sativum) nemení bezpečnostné aspekty, ktoré podporili povolenie oleja. Preto je vhodné zmeniť špecifikácie novej potraviny „olej zo semien koriandra (Coriandrum sativum)“ na úrovni navrhnutej pre číslo zmydelnenia.

                     (9)

                     Informácie uvedené v žiadosti poskytujú dostatočné dôvody na to, aby sa dalo skonštatovať, že zmeny špecifikácií novej potraviny olej zo semien koriandra (Coriandrum sativum) sú v súlade s článkom 12 nariadenia (EÚ) 2015/2283.

                     (10)

                     Príloha k vykonávaciemu nariadeniu (EÚ) 2017/2470 by sa preto mala zodpovedajúcim spôsobom zmeniť.

                     (11)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Zápis v únijnom zozname povolených nových potravín, stanovený v článku 6 nariadenia (EÚ) 2015/2283 a zahrnutý vo vykonávacom nariadení (EÚ) 2017/2470, ktorý sa týka novej potraviny olej zo semien koriandra (Coriandrum sativum), sa mení v súlade s prílohou k tomuto nariadeniu.

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 20. marca 2019

                  Za Komisiu

                  predseda

               Jean-Claude JUNCKER

            (1)  Ú. v. EÚ L 327, 11.12.2015, s. 1.

            (2)  Vykonávacie nariadenie Komisie (EÚ) 2017/2470 z 20. decembra 2017, ktorým sa zriaďuje únijný zoznam nových potravín v súlade s nariadením Európskeho parlamentu a Rady (EÚ) 2015/2283 o nových potravinách (Ú. v. EÚ L 351, 30.12.2017, s. 72).

            (3)  Vykonávacie rozhodnutie Komisie 2014/155/EÚ z 19. marca 2014, ktorým sa povoľuje umiestnenie oleja zo semien koriandra ako novej zložky potravín na trh podľa nariadenia Európskeho parlamentu a Rady (ES) č. 258/97 (Ú. v. EÚ L 85, 21.3.2014, s. 13).

            (4)  Nariadenie Európskeho parlamentu a Rady (ES) č. 258/97 z 27. januára 1997 o nových potravinách a nových prídavných látkach (Ú. v. ES L 43, 14.2.1997, s. 1).

            PRÍLOHA
            Zápis týkajúci sa „oleja zo semien koriandra (Coriandrum sativum)“ v tabuľke 2 (Špecifikácie) prílohy k vykonávaciemu nariadeniu (EÚ) 2017/2470 sa nahrádza takto:

                           Povolená nová potravina

                           Špecifikácie

                           „Olej zo semien koriandra (Coriandrum sativum)

                              Opis/definícia:

                           Olej zo semien koriandra je olej obsahujúci glyceridy mastných kyselín, ktorý sa vyrába zo semien koriandra siateho (Coriandrum sativum L.).
                           Svetložltá farba, neutrálna chuť
                           Číslo CAS: 8008-52-4
                           Zloženie mastných kyselín:

                                       Kyselina palmitová (C16:0): 2 – 5 %

                                       Kyselina stearová (C18:0): < 1,5 %

                                       Kyselina petroselinová [cis-C18:1(n-12)]: 60 – 75 %

                                       Kyselina olejová [cis-C18:1(n-9)]: 8 – 15 %

                                       Kyselina linolová (C18:2): 12 – 19 %

                                       Kyselina α-linolénová (C18:3): < 1,0 %

                                       Transmastné kyseliny: ≤ 1,0 %

                              Čistota:

                           Index lomu (20 °C): 1,466 – 1,474
                           Číslo kyslosti: ≤ 2,5 mg KOH/g
                           Peroxidové číslo: ≤ 5,0 meq/kg
                           Jódové číslo: 88 – 110 jednotiek
                           Číslo zmydelnenia: 179 – 200 mg KOH/g
                           Nezmydelniteľný podiel: ≤ 15 g/kg“